  Майя Бывальцева Вавожысь искусствоосъя нылпи школаысь крезьчиос «Йӧскалык лулчебертлэн пусъёсыз. Крезь но арган» III удысужлыко Росси фестивальын 2-тӥ степенё диплом басьтӥзы но 3-тӥ степенё лауреатъёсыз луизы. Со сярысь ивортэ Удмуртилэн тӧроезлэн Росси азьмурт бордын ужась представительствоезлэн нимлыко сайтэз. Вожвылъяськонлэн йылпумъян люкетэз 2017-тӥ арын 26-тӥ южтолэзе Москваысь крезьгуръя Гнесинъёс нимо Росси академилэн концерт залаз ортчиз. Удмуртилэсь йӧскалык лулчеберетсэ возьматӥзы Вовожысь искусствоосъя нылпи школаын дышетскисьёс Александра Лукоянова, Руфь Вичужанина, Мария Садовникова но Дарья Зайцева, озьы ик соослэн дышетӥсьёссы Елена Вальд но Лилия Корнева. Фестиваль-вожвылъяськонлэн валтӥсь ужпумез — ӟуч арганэн но крезен тунсыкъяськонэз улӟытон, но со инструментъёсын шудон устолыкез азинтон. Конкурсэ Орёл, Липецк, Киров, Архангельск, Астрахань, Вологда, Курск, Тула, Рязань, Москва улосвылъёсысь, Крсаноярск шаерысь, Кемеровоысь, Москваысь, Татарстанысь, Чувашиысь, Мордовиысь, Удмуртиысь, озьы ик Китайысь арганчиос но крезен шудӥсьёс пыриськизы. Тегъёс: Лулчеберет Дышетон Вавож Удмуртия Россия пиналъёс удмуртъёс искусствоосъянылпишкола крезьгур  